《蓬洲晚登一览楼自酌次壁间韵二首 其二》
明代·翁万达

高柏丛篁非故岑，凭栏极目思难禁。秦关遥识青牛气，粤海空怀白石吟。

鸿雁不来乡信断，簿书无补岁华侵。劳歌慷慨何为尔，倘欲飞归秋又深。

作者简介：（1498—1552）广东揭阳人，字仁夫，号东涯。嘉靖五年进士。授户部主事，出为梧州知府，擢广西副使，累迁右佥都御史，总督宣大山西保定军务。修筑边墙八百余里，明斥候，禁杀降，荐用良将，以御俺答。以丁父忧去。后俺答逼京师，朝廷起万达为兵部尚书。路远不能即至，为严嵩所谗，降为侍郎。旋又被黜为民。三十一年再起为兵部尚书，未闻命卒。谥襄毅。